Rikunarita-ORG/Wikinium huggingface dataset:
# شواروز

**شواروز** يا په بله وينا ۲۴ گړۍ (ساعته) د مهال هغې برخې ته ويل کېږي چې په هغې کې د ځمکې غونډاری يو ځل پر خپل چورليځ (محور) راڅرخي. يو شواروز له يوې ورځې او يوې شپې څخه جوړ دی، چې ټول مهال يې ۲۴ گړۍ کېږي.
# وخت

د مهال هغه څومره والی دی چې د یوه کار د سرته رسولو موده ښیي.
وخت (زمان) کولی شو په ساده ډول **تیروخت/جاري وخت/راتلونکی وخت** ته ووایو. اوس مهال بشر وخت د ثانیو 'دقیقو او ساعت لاندی طبقه بندی کړی دی.
# فلم

د 1892 څخه یو لنډ فلم د "غریب پییروټ" تر سرلیک لاندې ، د دې رنګ کولو وروسته.
**فلم** (فیلم) دا ليکنه د خوځنده انځورونو په هکله ده. د فلم د بل ډول کارونې لپاره، د عکاسي فلم هغه سلولي وزمه وسيله ده په کوم چې خوځنده انځورونه چاپ شوي وي. دا د يو
**فلم** انځورونو ته د ژوند وربښلو او خوځښت ورکولو د پروژې د اصطلاح نوم دی او په ټولگړي توگه همداسې د انځورونو د ژوندي کولو ځانگړې څانگه بلل کېږي.

دا چې په اصل کې فلم څه شی دی او څنگه د لومړي ځل لپاره جوړ شو، ددې پوښتنو تر شا يواځې يو حقيقت پروت دی هغه دا چې په اصل کې فلم د عکاسي د کمرې فلم نه لاس ته راغلی. او په تاريخي توگه همدا د عکاسي فلم د خوځنده يا ژوندي فلمونو د مېنځ ته راتلو لامل دی. پخوا چې لومړی ځل د عکاسي کامره جوړه شو نو د پېښو ثبتول يواځې په انځورونو کښلو سره ترسره کېدل، چې د يوې پېښې د هر يوې ثانيې په تېرېدو سره د هر حرکت يو انځور اخيستل کېده، په لومړي سر کې انځور د فلم په بڼه وي کوم چې يوه پلاستيکي فيته ده چې مخ يې په يو ډول کيميايي مادې پوښلی دی او همدا کيميايي ماده د نور په وړاندې حساس ځانگړتياوې لري. نو د ساري په توگه که چېرته په همدغه فيتې مونږ د ٥ دقيقو لپاره په هره ثانيه کې يو عکس واخلو نو په يوه دقيقه کې ٦٠ بېلابېل عکسونه مو واخيستل چې په ٥ دقيقو کې يې شمېر ٣٠٠ عکسونو ته رسېږي. هرکله چې د فلم همدا فيته مونږ په پرده باندې د ښودلو لپاره وړاندې کړو او دا فلم په يوه ټاکلي سرعت سره وچلېږي همدا د عکسونو لړۍ زمونږ سترگو ته د ژوندي انځور په توگه ښکاره کوي. د فلم لپاره ډېر نورې اصطلاحگانې هم کارېدلي دي، ځينې ورته په انگريزي ژبه موشن پکچرز *motion pictures* مانا دا چې خوځنده انځورونه او ځينې يې بيا يواځې پکچرز *pictures* يا پکچر "picture" يعنې انځورونه ، ځينې ورته دي سلور سکرين *the silver screen*، ځينې يې فوټوپلېز *photoplays*، دي سينما *the cinema*، پکچر شو *picture shows*، فلېکس *flicks* او په ټولگړي توگه ورته موويز *movies* هم وايي.

## پښتو فلمونه

## فلم په افغانستان کې

د افغانستان لومړی فلم نژدې هماغه وخت جوړ شو کوم وخت چې د هندوستان لومړی فلم جوړ شوی وه. لومړنی پښتو افغاني فلم د "عشق او دوستي" په نامه وه. دا فلم هغه وخت جوړ شوی وه په کوم وخت کې چې لا پاکستان نه و جوړ شوی. پدې توگه د افغانستان د فلم تاريخ له نيمې پېړۍ نه هم ډېر زوړ تاريخ لري. همدا لومړنی فلم "عشق او دوستي"، د فلم جوړولو يوې وړې ډلگۍ جوړ کړی وه، دا ډلگۍ د په هغه وخت کې د لنډو تور او سپينو فلمونو ترڅنگ لاسونديز فلمونه هم جوړول. بيا ډېر وخت وروسته په ١٩٦٥ کال کې د لومړي ځل لپاره په کابل کې د افغاني فلم جوړولو شرکت جوړ شو، چې د فلمونو په جوړولو او خپرولو يې لاس پورې کړ.

افغانان د ډېر پخوا نه د بهرني فلمونو په ځانگړې توگه د هندي فلمونو سره اشنايي لري. په افغانانو کې د هندي فلمونو په پرتله افغاني فلمونه دومره مينوال نه لري. د افغان فلم شرکت د ډېرو تخنيکي او اقتصادي ستونزو او ننگونو سره مخ وه، او تر اوسه پورې د د افغان فلم جوړونکي او خپرونکي د فلم په جوړولو کې د همداسې ورته ستونزو سره مخ دي. د افغان فلم د شرکت دمېنځ ته راتگ او د فلمي لېوالتيا او دغې لويې هيلې اصل بنسټ دا وه چې په نړېواله ټولنه کې خپل د کلتور، پېژندنې، او هيلو ښکارندويي وکړي او په ځان د يوه خپلواکه هېواد په توگه راڅرگند کړي.
# جنایي فیلم

**جنایي فیلم** (جرمي فیلم) په انګلیسي crime film) د فلمونو له ډولونو څخه یو دی چې فیلم نامه (د فیلم قیصه) یې مافیایي، جرمي، قاچاقي، دښمني یا نور داسې ډولونه ولري چې په فیلم کې جرم او مجرم شتون ولري.
# کوريايي ژبه

کوريايي ژبه한국어 (کوريايي)
조선말 **ناسم ژبکوډ.**
한국말‎ (کوريايي)

ټوليز مالومات| عمومي مالومات | طبيعي ژبه ژوندۍ ژبه  |
| ځانګړې وېشنيزه | Koreanic (en)   |
| سیمييزتوب د |
شمالي کوريا سوېلي کوريا  |
| ليکدود |
کوریایي ژبه Hanja (mul)   |
| ويونکو شمېر |
۷۷٬۳۰۰٬۰۰۰ (۲۰۱۹) ۷۳٬۲۳۳٬۲۷۰ (۲۰۱۰)  |
| د توکمپوهنې ژبې حالت | ۱ ملي  |
| آيسو ۶۳۹-۱ کوډ |
ko  |
| د ژبې کوډ |
ko  |
| هېواد |  لړۍ...
 سوېلي کوريا  شمالي کوريا  چين  جاپان  د امریکا متحده ایالات  کاناډا  ماليزيا  روسیه  |
| ځایناستی د | Early Modern Korean (en)   |

نور مالومات| کورډي‌نېشن | ﻿ / ﻿  |

Middle Korean (en)
**کوریايي ژبه** (کوريايي ژبه: 한국어‎، وينګژباړه: *한국어/조선말*، و. «조선말]]») د کوریا جمهوریت او د کوریا د دیموکراتیک خلکو جمهوریت رسمي ژبه ده. دا د چین په ولسي جمهوریت کې د يانبيان کوریا د خپلواکې پریفیکچر له دوو رسمي ژبو څخه یوه ده.

## تړنې

* Korean phrasebook سفری معلومات ویکی سفر پر
* Linguistic and Philosophical Origins of the Korean Alphabet (Hangul)
* Sogang University free online Korean language and culture course
* USA Foreign Service Institute Korean basic course
* Linguistic map of Korea
* dongsa.net, Korean verb conjugation tool
* Korean Swadesh vocabulary list (from Wiktionary)
* Hanja Explorer, a tool to visualize and study Korean vocabularyآرکائیو شدہ (Date missing) بذریعہ hanja.me (Error: unknown archive URL)

## سرچينې
# تايي ژبه

تايي ژبهภาษาไทย (تايي)

اړوند| په نوم د | Thai people (en)   |
| اغېزمن شوی له |
خمر ژبه — سانسکريت ژبه — پالي ژبه — Teochew (en)   |

ټوليز مالومات| عمومي مالومات |  لړۍ...
طبيعي ژبه ژوندۍ ژبه ژبه معیاري ژبه literary language (en)  انساني ژبه  |
| ځانګړې وېشنيزه | Southwestern Tai (en)   |
| سیمييزتوب د |
تايلنډ  |
| ليکدود | Thai script (en)  romanization of Thai (en)   |
| ويونکو شمېر |
۲۰٬۷۰۰٬۰۰۰ (۲۰۱۹) ۲۰٬۴۹۰٬۰۰۰ (۲۰۰۰) ۴۰٬۰۰۰٬۰۰۰ (۲۰۰۱)  |
| د توکمپوهنې ژبې حالت | ۱ ملي  |
| آيسو ۶۳۹-۱ کوډ |
th  |
| د ژبې کوډ |
th  |
| هېواد |  تايلنډ  کمبوديا  ماليزيا  ميانمار  |

نور اړين مالومات| برخې | Krung Thep dialect (en)  Khorat Thai (en)   |

نور مالومات| کورډي‌نېشن | ﻿ / ﻿  |

**تايي ژبه** انګليسي ژبه: Thai‎ تايي د کرادای ژبو له کورنې يوه ژبه ده. تايي اوسمهال د تایلنډ هېواد رسمي ژبه ده، چې تر ډېره د تايي قوم لخوا ویل کیږي. د تایلنډ ترڅنګ د مالېزیا هېواد په یو شمېر شمالي سیمو کې هم په تايي ژبه خبرې کیږي، د دې ترڅنګ په کمبوديا او ميانمار کې هم ويل کيږي.
د تايي ژبې د ويناوالو د شمېر په اړه بېلابېل اټکلونه شته له هغې جملې په ۲۰۰۰ زېږديز کال کې ۲۰٬۴۹۰٬۰۰۰ په ۲۰۰۱ زېږديز کال کې۴۰٬۰۰۰٬۰۰۰ مېلونه تنه په ۲۰۱۹ زېږديز کې ۲۰٬۷۰۰٬۰۰۰ يادولای شو، په لنډه توګه ويلی شو چې تايي ژبه نږدې د ۲۱-۴۰ مېليونو وګړو د خبرو اترو ژبه ده.

## سرچينې